Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: Melléklet a 3/2006. (II. 22.) OM rendelethez
Paragraph Index: 21

b) A KÉK kerettantervet mint tantervi ajánlatot azok az iskolák is használhatják, akiknek viszonylag stabil, igényes és esetleg már a NAT 2003-hoz illesztett helyi tantervük van. Az ilyen iskolák a KÉK tanulmányozása révén ötleteket, támpontokat kaphatnak saját, helyi tanterveik kompetencia alapú tökélesítéséhez, teljesebbé tételéhez. II. A Képességfejlesztő és értékőrző kerettanterv előzményei és főbb jellemzői A KÉK előzményét jelentő ÉKP olyan programcsomaggal rendelkezik, amely rendszeres kísérletezéssel és kutatással vált 12 évfolyamra kimunkált tantervvé, pedagógiai programmá, programcsomaggá, és egészült ki a fentieken kívül még pedagógus-továbbképzési programokkal, amelyeknek az akkreditálása a közoktatási akkreditáción (60 óra), de a felsőoktatási akkreditáción (4 félév) is átesett, mindkét továbbképzési forma él és működik. Ezért mondhatjuk, hogy a KÉK kerettanterv előzményének számító ÉKP nem csupán tanterv, nem csupán élő, hálózatszerűen működő iskolai gyakorlat, hanem önálló pedagógiai rendszerként is funkcionáló pedagógiai elmélet és pedagógiai praxis. (A fenti jellemzésben szereplő tantervelméleti kifejezések, kategóriák jelentésére vö. a NAT 2003-hoz készült „a Nemzeti Alaptanterv alkalmazásának és a programfejlesztő gyakorlatának szótára. A tartalmi szabályozással összefüggő kifejezések, definíciók” című

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes